অপরদিকে তথ্য ও প্রযুক্তির অবদান ইংরেজীর পাশাপাশি এখন বাংলাতেই সম্ভব হচ্ছে। কম্পিউটারে বাংলা ভাষা নানাভাবে লেখা যায়। কেউ বিজয়, কেউ অভ্রু, আবার কেউবা অন্য কোন কি-বোর্ড লে-আউট ব্যবহার করে বাংলা লিখছেন। অনলাইনে বাংলা ভাষাতে ই-বুক ও পত্র-পত্রিকা প্রকাশ, গবেষণা, ওয়েবসাইট নির্মাণ, তথ্য ও ছবি অনুসন্ধান, ই-মেইল আদান-প্রদান, ব্লগিং ইত্যাদি করা যাচ্ছে। মোবাইলফোনগুলোতে আমাদের মাতৃভাষা বাংলা যুক্ত করায় অল্পশিক্ষিত, কৃষক, শ্রমিক, দিনমজুরসহ সবাই মাতৃভাষা বুঝতে ও চাইলেই সহজে ব্যবহার করতে পারছেন। ফলে উন্নত দেশগুলোর ন্যায় বাংলাদেশের সাধারণ জনগণও এখন সহজেই কম্পিউটার, মোবাইল ফোন, ইন্টারনেট ইত্যাদি ব্যবহার করছেন এবং উন্নত দেশগুলোর সাথে তাল মিলিয়ে চলার চেষ্টাও করছেন। এইতো কিছুদিন আগে বাংলাদেশের বাজারে আসে ঋরৎবভড়ী ঙঝ। সাধারণ মানুষের কথা চিন্তা করে যা সম্পূর্ণ বাংলায় এমনভাবে লোকালাইজ করেছে যা পৃথিবীর সব ভাষাকেই মাতৃভাষায় উপস্থাপন করে যার দরুণ বিশ্ব এখন বাঙ্গালির হাতের মুঠোয় চলে এসছে। আর তাদের লক্ষ্য যেহেতু সাধারণ মানুষ, গ্রাম অঞ্চলের গায়ের ঘাম পায়ে ফেলে খেটে খাওয়া মানুষ। কারণ গ্রামের কৃষক, শ্রমিক, অল্পশিক্ষিত মানুষেরা আমাদের মাতৃভাষাকেই সহজে বুঝতে পারে। আর তাই ঋরৎবভড়ী ঙঝ -এর সর্বত্ব শুদ্ধ বাংলাদেশি মাতৃভাষা বাংলা পৌঁছে দেয়ার জন্য কাজ করে যাচ্ছেন বেশ কিছু নিবেদিত মজিলিয়ান বাহিনী। আর তাদের পরিশ্রমের জন্য-ই ঋরৎবভড়ী ঙঝ ফোন বাজারে আসার সঙ্গে সঙ্গেই ডিভাইসটিতে পাওয়া যাচ্ছে বিল্ট-ইন বাংলা কিবোর্ড ও পরিপূর্ণ শুদ্ধ বাংলা ভাষা।